దర్శకుడు సుకుమార్ ఓ అపాయంలో ఉండగా బన్నీ సాహసం చేసిమరీ సుకుమార్ ని రక్షించి సేఫ్ గాబయటపడేసాడట. ఈ విషయాన్ని సుకుమార్ స్వయంగా వెల్లడించాడు. సుకుమార్ నిర్మించిన 'దర్శకుడు' ప్రీ రిలీజ్ ఈవెంట్లో ఈ విషయాన్ని బయటపెట్టాడు సుకుమార్. అయితే బన్నీ చేసిన ఆ సాహసం ఏంటో వివరాల్లోకి వెళితే..'ఆర్య' సినిమా షూటింగ్లో భాగంగా ఓ నదిలో 'ఏదో ప్రియరాగం వింటున్నా..' పాట చిత్రీకరణ సమయంలో అంతా పడవలో ప్రయాణిస్తున్నారట. అయితే ఆ పడవలో సుకుమార్ ఓ వైపు చివరన కూర్చోగా.. హీరోయిన్ కదపడంతో అదుపుతప్పి నీటిలో పడ్డాడట సుక్కు. ఆ సమయంలో అతన్ని రక్షించడానికి యూనిట్ సభ్యులెవరూ సాహసం చేయకున్నా.. బన్నీ మాత్రం వెంటనే సాహసంగా నీళ్ళలోకి దూకి సుకుమార్ ని రక్షించడానికి ప్రయత్నించాడట. ఆ సమయంలో నాకు ఈతరాదు. బన్నీ రక్షించడంలో ఏమైనా తేడా వస్తే ఇద్దరి ప్రాణాలకు ప్రమాదమే ఉండేదని ఈ సందర్బంగా సుకుమార్ తెలియజేశాడు. ఇందుకోసం బన్నీకి నేను కృతజ్ఞతలు తెలుపమని, ఎందుకంటే బన్నీ తనవల్లే హీరో అయ్యాడంటూ జోక్స్తో అందరినీ నవ్వించాడు సుక్కు.
darsakudu sukumar oo apaayamlo undagaa bannee saahasam chesimari sukumar ni rakshinchi sef gabayatapadesadata. ee vishayaanni sukumar swayamgaa velladinchaadu. sukumar nirminchina 'darsakudu' pree rillees eeventlo ee vishayaanni bayatapettadu sukumar. ayithe bannee chesina aa saahasam ento vivaraalloki velithe..'aarya' sinima shootinglo bhagamga oo nadilo 'edho priyaraagam vintunna..' paata chitreekarana samayamlo antaa padavalo prayaanistunnaarata. ayithe aa padavalo sukumar oo vaipu chivarana kuurchogaa.. heroin kadapadamtho aduputappi neetilo paddaadata sukku. aa samayamlo atanni rakshinchadaaniki unit sabhyulevaruu saahasam cheyakunna.. bannee maatram ventane saahasamgaa neellaloki dooki sukumar ni rakshinchadaaniki prayatninchaadata. aa samayamlo naaku eetaraadu. bannee rakshinchadamlo emaina teda vaste iddari praanaalaku pramaadame undedani ee sandarbangaa sukumar teliyajesaadu. indukosam banneeki nenu krutagnatalu telupamani, endukante bannee tanavalle heero ayyaadantuu joksto andarinee navvinchaadu sukku.